JohanHeinsen/ENO huggingface dataset:
Berlingske Tidende, 1827-10-19
Madrid, den 25de September. Samme Dag som Kongen afreiste, forsamlede Krigsministeren, alle Garnisons-Chefer hos sig, og tilkjendegav dem, at han ifølge de ham meddeelte Jnstruxer vilde anvende den største Strenghed, imod alle dem, som vilde søge at forstyrre Roligheden i Hovedstaden, og strax lade dem skyde; han gjør Cheferne ansvarlig for Soldaternes Forhold. Hr. Villamil og de øvrige Chefer for de Frivillige vare ogsaa der, og iforgaars forelæste Gen. Carvajal, i fuld Uniform, for de Frivillige en meget streng Proclamation, men som har gjort disse meget opbragt, saa at de sige høit, at man har affattet Proclamationen imod Rebellerne i Catalonien i en langt meere maadeholden Tone. De reve alle de Aftryk itu som bleve dem tilstillede, og Betienterne i Generalens Bureaux have nægtet at sende dem til de Frivillige i Provindserne.
Berlingske Tidende, 1827-10-19
Den K. Brig Manzanares maa nu allerede være afseilet med forseiglede befalinger fra Cadix; man mener for at kalde de Kongelige Krigskibe tilbage fra Vestindien, da de dog ikke holdt Kaperne i Tømme der. Fra vort Cartagena skal der afgaae fire lette Krigskibe, samt en Brig fra Ferrol, til Kysten ved Tarragona.
Berlingske Tidende, 1827-10-19
Den 26de September. Det synes afgjort, at Agraviadoerne nu begynde at mangle Penge.
Berlingske Tidende, 1827-10-19
J den Formaning, som Gen. Carvajal i Egenskab af GeneralJnspectør for de Kongelige Frivillige forelæste for den herværende Deel af dem, blive Anførerne for Agraviadoerne - disse gamle Røvere af den laveste Herkomst, men som ere komne til Anseelse og Grader i Hæren, fordi de fra Aaret 1792 have ladet sig bruge i alle Feldtteg imod Franskmændene (nogle vel ogsaa afvexlende for dem, og i de sidste mod Forfatningen - betegnede som skjulte Constitutionelle, og Mange gjøre nu den bemærkning, at naar Toget mod Rebellerne tilsidst lykkes, saa kunne maaskee de samme constitutionelle Soldater og Officerer, som man nu i Nør dens Tid opbydes imod dem, komme til at betale Gildet. Det hedder i denne Formaning til Rolighed: "Eders General-Jnspector henvender i Dag for første Gang sine Ord til Eder, for at Eder at fordre den nøiagtige Opfyldelse af de Pligter, J selv have paalagt Eder. At forsvare Altaret og Tronen i den hele Fylde af Deres Ret, dette var Eders eneste Forlangende, da J lode Eder indlemme i de royalistiske Rækker, for at forsvare dem greb J til Vaaben, da de forrykte Revolutionære angrebe disse Gienstande for Eders Tilbedelse og Hengivenhed, og nu søge disse samme at undergrave dem, idet de betjene sig af et Skrig for Religionen, Kongen og Fædrenelandet; men Ærgjerrighed, Plyndresyge og alle de uædleste Lidenskaber ere nu deres egentlige Bevæggrunde.
Berlingske Tidende, 1827-10-19
Perpignan, den 2de September. Villela har forsikret den Franske Commandant i la Sto Urgel, samt den i Bourg-Madame commanderende Capitain, om sit Forsæt, at leve i god Forstaaelse med de Franske Chefer, og at hans Nærværelse i Puicerda hverken skal standse Communicationerne eller Troppe-Transporterne. Jkke tilfreds med at have gjort denne Anmeldelse skriftlig, begav selve Chefen sig til Bourg; Madame, for mundtlig at forsikre Capitain Peroton af det 54de Regiment, der commanderer en Post af 50 Grenaderer, om sin gode Stemning imod os. Den tappre Grenadeer-Capitain ga ham følgende Svar: "De giør vel deri, thi i modsat Fald viljeg selv vide at skaffe Raad.
Berlingske Tidende, 1827-10-19
Marg. Camposagrado bekjendtgjorde den 25de det K. Decret om Hs. Majestæts Reise samt Reise-Routen, tilligemed den tilføiede befaling fra Hr. Calomarde til General=Capitainerne, om at lade opstille en tilstrækkelig Magt fra Ocanna indtil den Murciske Grændse, og det, hvor der ikke fandtes Linietropper, af royalistiske Frivillige, som, medens de forrettede Tjenesten, skulde lønnes af de i enhver Stad værende Fonds, hvad enten disse bestode i Kongelige Skatter eller Andet. Kongen har ogsaa mundtlig befalet Greven af S. Roman, at fordele Tropperne af den K. Garde paa Veien til Ocanna, og strax ved en Cur reer at foreskrive General-Capitainen Longa i Valencia de samme Forholdsregler. J Catalonien vil man, da der befinder sig en Armee Afdeling i Tortosa, ved denne sørge for den Kugl. Veis, Sikkerhed. J de Steder og Landsbyer, som Hs. Majestæt kommer igjennem, maa der ikke finde nogen almindelige Glædesyttringer Sted, for at Jndbyggerne ikke derved skulle have unødvendige Udgifter og desuden afholdes fra deres Forretninger.
Berlingske Tidende, 1827-10-19
Wien, den 3die October. Den 29de f. M. ankom hertil over Livorno den Keiserlige Brasilianske Oberst Delhoste, som havde forladt Rio Janeiro den 23de Juni, i et særdeles Ærinde fra sin Monark til vor Keiser, Grev Villareal ventes i disse Dage over Paris hertil.
Berlingske Tidende, 1827-10-19
Constantinopel, den 11te September. Sultanen har befalet at reengjøre Værelserne i de syv Taarne, og at indrette dem anstændigere. Tillige har han udstedt et HattiScherif, hvori han dadler Divanets Lunkenhed under nærværende Omstændigheder, og tilkjendegiver det, at han maa ansee Vennerne af Freden for at være de Vantroendes Venner. Det bliver deri bebreidet Reis=Effendi, at han har modtaget Communicationerne af 16de og 31te August, og han advares alvorligt om, ikke oftere at gjøre sig skyldig i lignende Misgreb.
Berlingske Tidende, 1827-10-19
Paa Rheden ved Smyrna var der den 3die Septbr. ankommen en Amerikansk Escadre bestaaende af 7 Krigskibe.
Berlingske Tidende, 1827-10-19
Den 15de September. Endskjendt Parscations- Underhandlingerne kunne ansees som afbrudte, saa seer man dog Gesandternes Tolke fra Tid til anden begive sig til Reis-Effendi. Ogsaa forsamles de tre Magters Gesandter daglig hos Hr. Stratford Canning. Flere Franske og Engelske Currerer ere ogsaa expederede herfra. Maa synes i Alexandrien at gjøre Forsøg paa at forskaffe Tanken om Uafhængighed Jndpas hos Paschaen. Beretninger indtil den 8de August fra Alexandrien give at forstaae, at flere Franske Deputerede opholdt sig der, og syntes at befatte sig med Planer af dette Slags. Hidtil har vel Paschaen ikke viist noget Tegn til Tvetydighed i sit Forhold imod Porten; men han kunde i dette Øieblik endnu have Hensigter, hvorfor han ikke vil gaae aabenbar tilværk, men oppebie gunstigere Conjuncturer dertil.
Berlingske Tidende, 1827-10-19
Flere Engelske Krigsfartøier, som ligge i Havnen ved Alexandrien, og have bragt deres Deputerede med sig, vilde vel understøtte den Franske Politik i dette Punct. Da de tre mæglende Hoffers Tolke den 31te August indfandt sig hos Reis-Effendi, for at overlevere ham den af deres Ministre i Forening affattede Note angaaende de Forholdsregler, som fra nu af skulle tages, skal Reis-Effendi have modtaget dem med get koldt, og gjorde dem det sædvanlige Spørgsmaal, hvad det førte dem til ham, Han gientog tillige sin Erklæring, at han ikke kunde modtage nogen Meddelelse angaaende de Græske Anliggender. Jmidlertid indlod han sig siden efter i en lang Samtale med Herrerne, og yttrede det Ønske, at erholde nærmere Oplysning om de Forholdsregler, som der var truet med. Denne synes herpaa ogsaa at være meddeelt, da han, uagtet alle Forsikringer om det Modsatte fra Tolkenes Side, kaldte Forholdsreglerne en Krigserklæring, som ikke kunde forenes med hiint venskabelige Sindelag, hvorom der tales saa meget i Gesandtskaber nes forskjellige Communicationer. Tolkene forlod Reis-Effende uden at kunne bringe ham til at modtage Noten i den brugelige Form. De saae sig tvungne til at iagttage samme Forhold som forhen, og at henlægge den paa en i Nærheden staaende Sopha Jfølge en Anmeldelse fra den Græske Regjering fra Nauplion til Hr. Stratford Canning, har den antaget Vaabenstilstanden og Mæglingen.
Berlingske Tidende, 1827-10-19
(Efterretninger fra Constantinopel indtil den 17de September, som man havde erholdt ved overordentlig Leilighed, melde, at der indtil den Dag ikke var forefaldet noget af Vigtighed).
Berlingske Tidende, 1827-10-19
Den 17de September. Uagtet alt, hvad der i udenlandske Blade er paastaaet, var den i Gesandternes Note satte Tidsfrisk ikke forlænget indtil den 15de dennes. Efterat de forgiæves havde ventet indtil den 10de dennes, udstedte de forskjellige Gesandtskaber en Anmeldelse til deres Regjeringers Consulater, til Efterretning for deres Kjøbmænd, at de strax vilde give befalinger til Cheferne for de allierede Escadrer om at gaae frem efter de i Tractaten bestemte Forskrifter. Men disse Jnstruxer i skulle bestemt have indeholdt, at alle fiendtlige Angred skulde undgaaes, og at saadanne i intet Tilfælde maatte begyndes imod Tyrkiske eller Egyptiske Skibe, men naar disse med Magt vilde forsøge at sende Forraad og Succurs til Morea, da skulde ogsaa det forhindres med Magt. Dette opvakte iblandt Kjøbmændene her megen Frygt for at Porten, naar Tyrkiske Skibe ifølge disse Forskrifter ved en rask Handling af Europæiske Sø Officerer bleve ødelagte eller tagne, skulde blive opbragt og gjøre Gjengield imod deres Personer og Gods. Paa Storherren derimod synes Efterretningen om det forehavende, strax at sætte Tractaten i Udøvelse, at have gjort et for de Allieredes Hensigter gunstigt Jndtryk, thi han begyndte strax at lade mærke en Tilbøielighed til at laane deres Fordringer et gunstigt Øre. Vi vide, at han har skrevet til sine Ministre, at han vilde underhandle, naar de kunde i sikre ham hans Riges Rolighed, og der ved den forlangte Concession kunde opnaaes en definitiv Afgjørelse. Den eneste Tvivl, der synes at være tilbage hos ham, er, at det, naar han saa villig gav efter for disse Fordringer, kuns vilde lede til vigtigere, som kunde angribe Statens vigtigste Kræfter. Han ønskede derfor at have Vished for, om Magterne havde endnu andre Hensigter, end Grækenlands Indretning, og naar man kunde stille ham Borgen i saa Henseende, saa formoder man, at der ikke vilde være noget i Veien for en Udsoning. Jdag holdt Divaner, et usædvanligt talrigt Møde.
Berlingske Tidende, 1827-10-19
Fra Smyrna meldes den 5te dennes, at Major Craddock, som har bragt en Afskrift af Tractaten til Alexandrien, er kommen tilbage med Depescher fra Paschaen og dermed afreist hertil, hvor vi vente ham om fire eller fem Dage.
Berlingske Tidende, 1827-10-19
Triest, den 2den October. Fra Øerne er der nylig hertil indløbet den Efterretning, at Fiendtlighederne imellem den Engelske og den Tyrkisk-Egyptiske Flaade ere udbrudte. - Den Russiske Flaade er seet ved Sicilien, Corfu, den 5te September. Det er lykkedes Grækerne, at fordrive Egypterne fra Volitza, hvorved de igjen have bemægtiget sig den vigtige Høst af Corender, som Fienden havde røvet. Nikitas har overfaldet et Tog af 100 Heste; Escorten, der bestod af Egyptere, gjorde svag Modstand, og adspredte sig derpaa, men lode Hestene i Stikken. Nikitas gik med 500 Udvalgte imod Modon, angreb om Natten de omkring Fæstningen leirede Egyptere, dræbte mange og bortførte er rigt Bytte tillige med mange Fanger. General Church er brud op mod Patra; han har Magt nok til at holde Tyrkerne i Fæstningen i Tømme. De mangle alt, og komme til at overgive sig, saafremt de ikke erholde Tilførsler fra Egypten. Seraskieren er i Theben; alle stærke Positioner paa det Græske Fastland ere i Grækernes Hænder. J den sidste Maaned har Eendrægtigheden været gjenoprettet i Nauplion, og Visheden om Mæglingen har forsonet Anførerne.
Berlingske Tidende, 1827-10-19
Breve fra Nauplion af 19de August stadfæste alt dette (som er meddeelt fra Grev Viario Capodistrias ved Hr. Eynard). Volitza og Kalabrita vare forladte af Tyrkerne, som vare aldeles slagne af Gennaios Kolokothon. Grivas har overgivet Palamedes til Gen. Church, og alle Cheferne havde underkastet sig Disciplinen, og indvilliget i at behandles som Rebeller, saafremt de viste sig ulydige. Regjeringen havde faaet 10000 Piastre af de Enropæiske Commissioner. Man ventede Præsidenten med Længsel. Ancona, den 28de September.
Berlingske Tidende, 1827-10-19
I Dag er Dampskibet fra Corfu ankommet hertil efter 50 Td. mers Reise. Handelsbreve bringe den Efterretning, at den Egyptiske Flaade i Navarin er strengt indesluttet af den Engelske, som skal bestaae af fire Linieskibe og 16 Fregatter eller Brigger, Lord Cochrane har med 28 Græske Fartøier begivet sig til Mesolongi, og indtaget Anatoliko og Vassiladis.
Berlingske Tidende, 1827-10-19
St. Thomas, den 25de August. Den 17de stormede det den hele Dag meget hæftigt, meest fra O. N. O., men til Lykke tog Stormen betydeligt af om Aftenen. De fleste Verfter bleve meere eller mindre beskadigede, og et Antal Indhegninger blæste om. Ni Skibe strandede, men en stor Deel af de ere dog siden efter igjen bragte af Grund; der Svenske Brig Betsy, Capt. Bernie, forliste totalt. Et Huus paa den sydlige Side af Frenchmanns=Hill blæste om, men ingen mistede Livet. En Amerikansk Skipper og tre Matroser druknede. De dyrkede Marker have lidt meget, og paa mange Steder ere de høitstaaende Sukkerrør meget beskadigede. Et hertil indløbet Fransk Skib, som ved Guadeloupe blev overfaldet af Storm, har fundet flere Vrag, to af dem uden Mennesker, drivende paa Søen. Jfølge indløbne Efterretninger er der skeet liden Skade, paa Tortoia, St. Barthelem, Puertorico, endog paa Guaden loupe (med Undtagelse af, at der i Havnen ved Pointe 16 pitrastrandede ti Skibe); men paa Antigua rasede Stormen meget, og ikke et eneste Skib af dem, der laae i Havnen ved St. John's undgik den; de, der ikke strandede, sank medens de laae for Anker, nogle Smaabygninger blæste om, og det hele Land leed betydeligt, Den 29de August. Vi kunne idag desværre, meddele Efterretning omen Storm, som her atter begyndte iforgaars, og som i Hæftighed ikke gav efter for den i Aaret 1819, og naar den større Deel af de herværende Skibe reddede sig, saa skylde vi dette den lykkelige Omstændighed, at Vinden ikke dreiede sig til Syd, og at altsaa ingen høi Sø kom Strømmens Voldsomhed til Hjelp. Det blæste stærkest igaar Morges imellem Kl. 7 og 10 fra N. V. og V., Stødene vare saa stærke, at en Mængde Puertorico=Skonnerter bleve revne fra deres Ankere, og kastede deels paa Klipperne bag Fortet, deels paa Øst-Siden af Havnen paa Land, ja flere Amerikanske, Engelske og Franske Brig, ger havde samme Skjæbne, ligesom ogsaa det Hamborgske Skib Speculation, Capt. Kruse, som havde sin hele Retourladning ombord, og den Dagen iforveien fra Bremen ankomne Brig, Anna, Capt. Petersen, med dens hele Ladning af Lærred o. s.v. ombord; den ligger gandske paa Siden, og alle Varerne maae være beskadigede. Det værste er, efter Stormens Retning af dømme, at Puertorico ikke kan være bleven fri, og saaledes bortfalder igjen de glædelige Udsigter til en rig Caffe=Høst. Med Undtagelse af nogle faa omblæste Negerhuse og Tabet af næsten alle Indhegninger har vor Stad selv ikke lidt nogen videre Skade.
Berlingske Tidende, 1827-10-19
Vor Tidende for idag meddeler Navnene paa 21, strandede Skibe, foruden mindre Fartøier og en Skonnert af ubekjendt Navn, samt det Franske Skib Eugenie, der var gaaet tilsøs, og som man anseer fortabt. Paa Landet er der, saavidt man veed, kuns omkommet en Pige. hvor man vilde have Beretninger fra Bogota, at Congressen, Vi have Efterretninger fra Caracas indtil den 20de August havde tilintetgjort alle af Bolivar i den sildigere Tid udstedte Decreter, og frataget ham hans overordentlige Fuldmagt. Jblandt de Militaire havde der været nogen Bevægelse, hvorfor de tvende Peruvianske Regimenter vare marscherede fra Caracas, for, som man formodede, at blive satte under Gen. Parts Commando.
Berlingske Tidende, 1827-10-19
St. Croix, den 20de August. Den 7de dennes havde vi her en frygtelig Storm, den begyndte Kl. 12 at blæse fra Nordost og tog til mod Aften, da alle Skibe i Havnen i en gyselig Forventning om Udfaldet søgte at sætte sig i Stand imod dens større Rasen, men desværre sprang Vinden Kl. 6 1/2 om til Syd, og vedblev at rase med umaadelig Magt indtil Kl. 8, da den efterhaanden tog af. De Dagen brød frem, viiste sig for Øiet den sørgelige Katastrophfra den foregaaende Aften. Alle Skibe, to større og et lidet Fartøi undtagen, vare drevne paa Land i forskjellige Retninger, ikke en Indhegning blev staaende, Ruiner af store og smaa Træhuse vare adspredte omkring overalt, og med inderlig Kummer anmelde vi det Tab, som enhver Planter har lidt, da alle deres Møller og andre Bygninger tilligemed den største Deel af deres Forraad ere ødelagte; et Tab, der maa forfinke den nærværende Høst, og derefter vil tilintetgjøre den næste; en meget beklagelig Omstændighed, da Udsigten til denne overgik alt, hvad Øen i mange Aar har kunnet vente. Staden Fredriksted har ogsaa lidt meget; alle Skibe paa Rheden ere strandede. Nord=Siden har lidt mere end Syd Siden. J Fredags Middags lignede Øen en Hauge i høieste Culturtilstand, Sukkerrørene vare lange, sunde og lovede en til vore høieste Ønsker svarende Høst, og i Løverdags Morges intet uden Ødelæggelse, vore Rør vare nedslagne, og havde en Farve, som om Lynilden var faret over Landet, og havde forbrændt enhver Plante, de faa Træer, der vare blevne tilbage, havde et vinterligt Udseende. Jeg hører, at der paa Plantagen Annally ikke er bleven staaende en Bygning, af hvilke mange vare opførte siden Stormen i Aaret 1825 ; endog de laveste ere borte. Paa flere Steder omkom Negerne; paa Plantagen Sion ere 22 Muuldyr, dræbte, paa Bettys Hope ere alle Negerhusene fortærede af Jlden, som udbrød midt i Stormen. Alle Besiddelser have lidt, meer eller mindre. Paa Montpellier omkom fire Slaver og 100 Faar.
Berlingske Tidende, 1827-10-19
Buenos=Arres, den 21de Juli. Vi have her en Engelsk Tidende, the Brithuh Packet. Det den 5te dennes udkomne Nummer indeholder iblandt andet en Note af 31te Mai fra Staten Cordovas Regjering til de her i residerende Gesandter, fra England, Nordamerika, Columblen og Chile, undertegnet af J. B. Busios som Statholder og J. P. Bulnes som Minister, af det Jndhold, at denne Provinds under 2den October f. A. har trukket sig tilbage fra alt Fælledskab med de andre, der vare forsamlede i Congres, og ikke anerkjendte i nogen af deres Love, hvilket ogsaa den nationale fuldbyrdende i Magt anerkjendte, og derfor havde afholdt sig fra al videre Befaling over Provindsen, ja endogsaa fra at meddele den Congressens Beslutninger. Desuagtet havde Kongressen vedblevet at beskjeftige sig med Udkastet til Forfatningen, og fuldendt den, men den var bleven forkastet af mere end to Trediedeele, af Provindserne, som ikke vilde anerkjende Congressens eller Præsidentens Autoritet, og havde kaldt deres Deputerede tilbage fra Congressen, men disse bleve med Magt tilbageholdte, for at Congressens Beslutninger kunde see ud som gyldige. Desuagtet vedbliver Præsidenten i Buenos=Aires at kalde sig den nationale, i denne Egenskab at underhandle med fremmede Diplomatikere o. s. v., hvilket nøder Undertegnede paa det formeligste, i Provindsen Cordovas Navn, at protestere imod enhver Tractat, som Præsidenten maatte have afsluttet siden den 2den October f. A., for saa vidt den maatte vedkomme denne Provinds, og at vedlægge det i denne Henseende fra det lovgivende Corps i Cordova udstedte Manifest.
Berlingske Tidende, 1827-10-19
Stokholm, den 4de October. Deres Majestæter og Deres Kongelige Høiheder beærede med deres høie Nærværelse Madame Catalanis anden Concert i Ladugaardslands Kirken, hvilken bivaanedes af over 3000 Personer.
Berlingske Tidende, 1827-10-19
Sangerinden har nu tilkjendegivet i offentlige Blade, at hun har ifinde endnu at give 2de offentlige Concerter. Det samme usædvanlig skjønne Veirligt, med 16, 17 til 18 Graders Varme i Skyggen, vedbliver endnu, og Vind-Møllerne have i de sidste 4 til 5 Dage ikke kunnet gaae af Mangel paa Vind.
Berlingske Tidende, 1827-10-19
Blandede Efterretninger. Den berømte Reisende Sectzens, for tabte anseete, Dagbøger, som meddele de interessanteste Efterretninger om Tyrkiet, LilleAsien, Syrien, Palæstina, Ægypten og Arabien, ere alle reddede og befinde sig i Professor Kruses Hænder i Halle. En Deel af dem er bleven ham overgivet fra Professor Hinrichs, der i Wien ved Hjælp af Hofraad v. Hammer og det hemmelige Politi opdagede dem der; det øvrige, hvorved de Wienske Haandskrifter, fuldstændiggjøres, er afkjøbt Familien Seczen imod en aarlig Livrente af Hertugen af Oldenburg for det derværende Bibliothek, og nu oversendt Professor Kruse til Udgivelse. I Gotha er Jntet af de Sectzenske Haandskrifter, som falskeligen er angivet i nogle offentlige Blade. Udgivelsen vil skee i Forbindelse med flere Lærde, og paa en, den forevigede Forfatters Hæder værdig Maade.
Berlingske Tidende, 1827-10-19
J Calais har man, efter en derværende Engelsk Herres alvorlige Begjering, arresteret et Tydsk Fruentimmer, som var ankommet med Dampbaaden fra England, og medbragte et Engelsk Pigebarn paa tre Aar, som syntes at være stiaalet. Barnet kaldte sig Flora Campbell, men kunde ikke sige, hvor hun havde hjemme. Hos det fængslede Fruentimmer fandt man et Brev uden Underskrift til Abbedissen i et Kloster i Frankrig, og hvori der blev meldt, at denne Kone medbragte det Barn, som skulde opdrages i den Romerskicatholske Religion.
Berlingske Tidende, 1827-10-19
Indenlandske Efterretninger. Løveherred i Holbeks Amt, den 10de October. Den 8de October var det Præsten Hr. Frederik Christian Lassons Jndilæum. Herredets Præster med flere Gjæster samlede sig i Præstegaarden. Kl. 12 om Middagen begyndte Høitideligheden. Klokkerne løde fra Sæby Kirke. Veie og Stier vrimlede af pyntede Bønder, folk. Amtsprovsten kjørte forud med Indellæreren, derefter fulgte en lang Række af Vogne. Kirken var smukt prydet med Blomsterkrandse og Jnskriptioner. Jntimationen holdtes af Hr. Schønheyder, Præst i Bakkendrup, en veldegavet Mand, en Tale for Alteret af Hr. Amtsprovst Varthoe, en Collect for Ordets Tjenere og det hellige Prædike-Embede, samt Velsignelsen messedes af Præsten Hr. Mathiesen i Kirke Helsinge. Tilsidst traadte Jubeloldingen frem i Chorsdøren, og takkede Gud i en simpel rørende Tale for den Naade, der var vederfaret ham, i saa lang en Række af Aar at forkynde Religionen, først i 6 Aar i Uldumi Viborg Stift, og siden i 44 Aar for Sæby og Hallenslev Menigheder i Sjelland. Taarer saaes i de Flestes Øine, og det hele havde en meget simpel og skjøn Characteer. Deputerede Bønder mødte i Præstegaarden for at lykønske deres Jubellærer, de frembragte deres Ønsker meget smukt, idet de omtalte, at de vare dødte, confirmerede og ægteviede af Jubeloldingen.
Berlingske Tidende, 1827-10-19
Kjøbenhavns Børs-Cours, den 19de October 1827. Hamborg 2 M. - a vista 216 - Species 219. Disconto 4 Procent. - Specier solgtes til 13 Mk. 2 1/2 s. Kongelige Obligationer uden Renter i Bemk. 76 1/2 277. Dito uden Renter i Sedler 82 1/4 2 83 Rbd. Nationalbanks=Obligationer (af Laanet den 2den Febr. 1820) uden Renter i rede Sølv 101 ½ a 102 Rbd. Dito i Sedler 111 ½ a 111 7/8 Rbd. 4 pC. Rigsbanks=Obligationer, Renten pr. 6te Jan. 96 1/2 a 9. Norske Laan til 6 pC. 104 ½ a 105. Dito dito til 6 pC. 98. 3 pC. Engelske Laan ved Wilson & Comp. 59 1/2 a 60. Norske Speciesedler 158 1/4 a 159. Svenske Sedler 8 Mk. 11 s. a 3 Mk. 1 1/2 s. pr. 1 Rdlr. Rigsgeld.